Diari Oficial de la Generalitat Valenciana


Sumari del DOGV 4023, del 18-06-2001 (2001/5872)

DECRET 103/2001, de 12 de juny, del Govern Valencià, pel qual s'aprova un acord transaccional a subscriure amb els hereus del senyor Juan Miró Sancho i Necso Entrecanales Cubiertas, SA.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4023

Data del DOGV
:   18-06-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/5872


Organisme emissor
:   Conselleria d'Economia, Hisenda i Ocupació

Tipus de document
:   Decret

DECRET 103/2001, de 12 de juny, del Govern Valencià, pel qual s'aprova un acord transaccional a subscriure amb els hereus del senyor Juan Miró Sancho i Necso Entrecanales Cubiertas, SA. [2001/Q5872]
  
La senyora Marisol, el senyor Juan Vicente i la senyora Yasmina Miró Sancho, hereus del senyor Juan Miró Traver, i el senyor Amado Andreu Hernández, en nom i representació de Necso Entrecanales Cubiertas, SA, han formulat una proposta d'acord transaccional per mitjà del qual es posarà fi als diversos procediments judicials interposats davant la Generalitat Valenciana.
  
La incertesa que pesa sobre el resultat dels litigis, així com sobre la possible execució d'aquests, aconsella la subscripció de l'acord proposat, sobre la legalitat del qual ha emés informe el Gabinet Jurídic de la Generalitat Valenciana.
  
En conseqüència, d'acord amb el que disposa l'article 1.809 del Codi Civil i 14 del Decret 27/2001, de 30 de gener, del Govern Valencià, així com l'article 12.3 del Text Refós de la Llei d'Hisenda Pública de la Generalitat Valenciana, a proposta del conseller d'Economia, Hisenda i Ocupació i prèvia deliberació del Govern Valencià, en la reunió del dia 12 de juny de 2001,
  
DECRETE
  
Article 1
  
Aprovar el text de l'acord transaccional que s'ha de subscriure entre la Generalitat Valenciana, els germans Miró Sancho i Necso Entrecanales Cubiertas, SA, per mitjà del qual Necso Entrecanales Cubiertas, SA, desisteix del recurs contenciós administratiu número 03/1983/2000, interposat davant el Tribunal Superior de Justícia de la Comunitat Valenciana, i els senyors Miró Sancho desisteixen dels procediments següents:
  
- Major quantia número 84/1995, Jutjat de Primera Instància número 1 de Castelló de la Plana, instat pel senyor Juan Miró Traver contra la Generalitat Valenciana i l'Ajuntament de Castelló de la Plana.
  
- Recurs de cassació número 3/9440/1997 davant el Tribunal Suprem, Secció 5a, número de Secretaria 221.
  
- Recurs contenciós administratiu número 01/2871/1997, contra infracció de la legalitat urbanística consentida per l'Ajuntament de Castelló de la Plana.
  
- Apel·lació número 81/1998, Secció 1a, de l'Audiència Provincial de Castelló.
  
- Menor quantia número 219/1996, del Jutjat de Primera Instància número 2 de Castelló de la Plana.
  
Article 2
  
Autoritzar el director general de Patrimoni de la Conselleria d'Economia, Hisenda i Ocupació per a la subscripció de l'acord esmentat.
  
València, 12 de juny de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,
  
VICENTE RAMBLA MOMPLET